is is is is en en is is is is de is is is is hu is is is is is is is en en is is is is is is is is is is is is id is de ca en en en is en is da lt is is id is is en cs cs cs cs cs cs is hu is is da nn is cs en en is is is is is ca nn is de is is is is ms is is is is is is nb sv is nn is is et sv sv is id is is is is is is is is pt en is is is en is is fr is en is is en is ca en sv es cs nb is is is en cs is de en es
Kynjuð fjárhags- og starfsáætlun | Reykjavíkurborg
Réttlát dreifing gæða og fjármuna með tilliti til stöðu borgarbúa.
Íbúar eru hornsteinar í öllu starfi Reykjavíkurborgar. Til þess að þjónusta borgarinnar henti þeim og stuðli að jöfnum tækifærum þeirra er mikilvægt að greina áhrif opinbers fjármagns og verklags á íbúa. Árið 2011 var tekin sú ákvörðun að hefja innleiðingu á kynjaðri fjárhags- og starfsáætlun (e. gender budgeting) hjá Reykjavíkurborg.
Markmiðið með innleiðingunni er að samþætta í raun mannréttindastefnu og fjármálastefnu borgarinnar. Stefnt er að réttlátri dreifingu fjármuna og gæða með tilliti til þarfa borgarbúa.
Kynjuð fjárhags- og starfsáætlun er stefnumótunartæki sem hefur verið nýtt víða um heim í allmörg ár. Sífellt fleiri borgir eru nú að vinna að því að innleiða hana sem hluta af verklagi fjárhagsáætlunar. Slík innleiðing krefst fyrst og fremst vinnu og viðhorfsbreytinga. Það er vinna sem mun skila sér margfallt til baka og leiða til skilvirkari verkferla og aukins sýnileika í nýtingu fjármagns svo dæmi séu tekin. Unnið er að innleiðingunni í áföngum eins og sjá má hér að neðan:
Formlegt innleiðingarferli kynjaðrar fjárhags- og starfsáætlunar hófst árið 2011 þegar stýrihópur var skipaður um vinnuna. Hlutverk hans er að vinna að kynjaðri fjárhags- og starfsáætlunargerð hjá Reykjavíkurborg.
Árið 2012 voru 16 tilraunaverkefni unnin á vegum borgarinnar með það að markmiði að þróa aðferðir og tæki hugmyndafræði kynjaðrar fjárhags- og starfsáætlunar. Tilgangur með þeim verkefnum var meðal annars að byggja upp þekkingu og efla vitund fólks. Vinnan að þeim var mikilvægur þáttur í innleiðingarferli KFS. Hún staðfesti meðal annars þjóðfélagsmynd þar sem samfélagslegri ábyrgð er misskipt og konur og karlar nýta sér þjónustu borgarinnar með ólíkum hætti.
Á árinu 2013 hefur innleiðingarferli kynjaðrar fjárhags- og starfsáætlunar (KFS) verið þróað enn frekar. Í febrúar samþykkti borgarráð breytingar á reglum um gerð fjárhagsáætlunar til þess að tryggja framgang kynjaðrar fjárhags- og starfsáætlunar. Starfshópar voru skipaðir í mars og apríl til að vinna greiningar á einum stórum þjónustuþætti á hverju sviði fyrir sig. Ákveðið var að greina sjö þjónustuþætti árið 2013. Umfang greininganna er mismunandi og ræðst tímaramminn af því. Á menningar- og ferðamálasviði er unnið að greiningu á gestum menningarstofnana og er greiningin afmörkuð við börn. Á Íþrótta- og tómstundasviði er unnið að greiningu á frístundakortinu. Á Skóla- og frístundasviði er unnið að greiningu á stuðningi í leikskólum, grunnskólum og frístundaheimilum. Á Umhverfis- og skipulagssviði er unnið að greiningu á skipulagsmálum borgarinnar. Á Velferðarsviði er unnið að greiningu á framfærslustyrk. Á mannréttindaskrifstofu er unnið að greiningu á stuðningi við innflytjendur og á skrifstofu borgarstjóra og borgarritara er unnið að greiningu á atvinnuátaki.
Á fjármálaskrifstofunni er að auki unnið að greiningu á best practice verklagi við innleiðingu kynjaðrar fjárhags- og starfsáætlunar og áformað að setja fram tillögu í því efni. Afurðin verður grunnur að handbók KFS.
Stefnt er að því að fjórði áfangi verði síðasta skrefið í innleiðingu kynjaðrar fjárhags- og starfsáætlunar. Áætlað er að hann eigi sér stað á árunum 2015 - 2018.
Jafnréttismat á breytingum á fjárhagsáætlun
Í janúar 2015 samþykkti borgarráð breytingar á reglum um gerð fjárhagsáætlunar til að tryggja enn frekari framgang kynjaðrar fjárhags- og starfsáætlunar en í þeim breytingum felst að framkvæma jafnréttismat á öllum breytingartillögum við samþykkta fjárhagsáætlun og vegna nýrra verkefna á áætlun komandi árs eins og að framan greinir. Sviðin bera ábyrgð á því að framkvæma og skila inn jafnréttismati en mikilvægt er að tryggja að slíkt mat sé unnið á breytingartillögum sem hafa bein áhrif á fólkið í borginni. FMS hefur nú stillt upp verkferlum v. viðauka sem finna má á innri vef borgarinnar og verður kynnt enn frekar á komandi ári. Verkefnastýra KFS er ráðgefandi fyrir sviðin við vinnslu jafnréttismats og veitir fræðslu og kennslu í því að beita jafnréttismati á þau gögn sem til eru hjá borginni. Með skilvirkri notkun á jafnréttismati er unnt að auka gagnsæi, auka hagkvæmni í rekstri og tryggja betri verkferla og stjórnunarhætti.
Verkefnisstjóri er Lára Rúnarsdóttir
Kynjuð fjárhags- og starfsáætlun
Útgefið efni - Fjármálaskrifstofa
Handbók um kynjaða fjárhags- og starfsáætlun hjá Reykjavíkurborg
Ársskýrsla stýrihóps KFS 2015
Starfsáætlun stýrihóps KFS 2016
Ársskýrsla stýrihóps KFS 2014
Starfsáætlun stýrihóps KFS 2015
Ársskýrsla stýrihóps KFS 2013
Starfsáætlun stýrihóps KFS 2014
Stuðningur í leikskólum, grunnskólum og frístundaheimilum SFS
Skipulagsmál út frá kynjasjónarmiði
Börn og menningaruppeldi Fylgiskjal
Þjónusta mannréttindaskrifstofu við innflytjendur og styrkir
Áfangaskýrsla stýrihóps KFS 2012
Gender Budgeting in the City of Reykjavík
Skráning og könnun kyngreindra gagna varðandi þjónustu við gesti í stofnunum menningar- og ferðamálasviðs
VEL Félagsstarf í þjónustumiðstöð laugardals og háaleitis 2012
FER Þjónusta við fasteignir
MOF Innkaup safnefnis á Borgarbókasafni Reykjavíkur
SFS Þátttaka 13-16 ára unglinga í félagsmiðstöðvastarfi
SFS Börn ári fyrr á leikskóla
SFS Þátttaka foreldra í foreldrafélögum leik- og grunnskóla
Þjónusta Velferðarsviðs við utangarðsfólk
MAN Úttekt á upplýsingaefni og vefefni Reykjavíkurborgar
SBB Áhrif leikskólalokunar á atvinnuþátttöku
SFS Þátttaka 10 - 12 ára barna í félagsmiðstöðvastarfi
FMS Kyngreind gögn og verklag KFS
ÍTR Ráðningar í sumarstörf
USK Framkvæmdir og áætlanir vegna hjólreiða í Reykjavík
Stýrihópur KFS til Vínar - Ferðaskýrsla
Snjómokstur í Karlskoga og fleira
Kynjuð hagstjórn- og fjárlagagerð
Kynjakrónur: Handbók um kynjaða hagstjórn og fjárlagagerð
Jafnréttismat: Mat á jafnréttisáhrifum stefnumótunar, áætlanagerðar og lagasetningar
Þarfnast þessi síða lagfæringar?
Ef þú vilt koma einhverju á framfæri sem varðar innihald síðunnar: *
Reikningsdæmi * 1 + 0 =
Láttu vita um það sem þarf að lagfæra.
Þjónustuverið er opið frá 8:20-16:15 alla virka daga
4 11 11 11
Sími: 4 11 11 11
Fax: 4 11 11 69
Borgartún 12-14, 105 Reykjavik
Alla daga frá kl. 08:20-16:15
mánudag – föstudag 08:20 – 16:00
Tjarnargata 11, 101 Reykjavík
mánudag - föstudag 08:00-20:00
Facebook YouTube Twitter Instagram